ประกาศกรมการขนส่งทางบกประกาศกรมการขนส่งทางบกเรื่องกำหนดคุณลักษณะโครงสร้างและตัวถังของรถพ.ศ.๒๕๕๓[๑] อาศัยอำนาจตามความในข้อ ๑๑แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑ออกตามความในพระราชบัญญัติรถยนต์ พ.ศ. ๒๕๒๒กรมการขนส่งทางบกประกาศกำหนดคุณลักษณะโครงสร้างและตัวถังของรถไว้ ดังต่อไปนี้ข้อ ๑ ในประกาศนี้(๑) รถหมายความว่า รถยนต์ส่วนบุคคล รถยนต์รับจ้าง รถยนต์บริการ และรถจักรยานยนต์ เว้นแต่รถยนต์สามล้อและรถยนต์สี่ล้อเล็ก(๒) ตัวเลขชี้บ่งรถ(Vehicle Identification Number: VIN) หมายความว่า กลุ่มโครงสร้างของตัวเลขหรือตัวอักษรที่ผู้ผลิตทำขึ้นเพื่อแสดงรายละเอียดเฉพาะรถแต่ละคันข้อ ๒ โครงสร้างและตัวถังของรถต้องมีคุณลักษณะดังต่อไปนี้(๑) ทำจากวัสดุที่มีความมั่นคงแข็งแรงสามารถรองรับการทำงานของรถขณะที่มีน้ำหนักเต็มอัตราบรรทุกได้ในทุกสภาพการใช้งานได้อย่างปลอดภัย(๒)มีตัวเลขชี้บ่งรถกำกับที่โครงสร้างและตัวถังของรถข้อ ๓ ตัวเลขชี้บ่งรถต้องเป็นไปตามมาตรฐานใดมาตรฐานหนึ่ง ดังต่อไปนี้(๑)มาตรฐานของสำนักงานมาตรฐานผลิตภัณฑ์อุตสาหกรรม มาตรฐานเลขที่ มอก. ๑๒๖๑ - ๒๕๓๗และมาตรฐานเลขที่ มอก. ๑๒๖๓ - ๒๕๓๗(๒) มาตรฐานขององค์การระหว่างประเทศว่าด้วยการมาตรฐาน(International Organization forStandardization) มาตรฐานเลขที่ ISO ๓๗๗๙- ๑๙๘๓ Road vehicles -Vehicle identification number(VIN) - Contentand Structure และมาตรฐานเลขที่ ISO๔๐๓๐ - ๑๙๘๓ Road vehicles -Vehicle identification number(VIN) - Locationand attachment(๓)มาตรฐานขององค์การบริหารความปลอดภัยทางถนนของประเทศสหรัฐอเมริกา (NationalHighway Traffic Safety Administration: NHTSA) มาตรฐานเลขที่ ๔๙ Codeof Regulations (๔๙ CFR)Part ๕๖๕ : Vehicle IdentificationNumber Requirementsข้อ ๔ ตัวเลขชี้บ่งรถต้องมีส่วนประกอบดังต่อไปนี้(๑) ส่วนประกอบที่ ๑ (ส่วนชี้บ่งผู้ผลิต)เป็นตัวเลขหรือตัวอักษรที่แสดงถึงผู้ผลิตรถ เช่น ทวีปที่ผลิตรถ ประเทศผู้ผลิตรถและบริษัทผู้ผลิตรถ เป็นต้น ส่วนชี้บ่งผู้ผลิตต้องเป็นไปตามมาตรฐานใดมาตรฐานหนึ่งดังต่อไปนี้(ก)มาตรฐานของสำนักงานมาตรฐานผลิตภัณฑ์อุตสาหกรรม มาตรฐานเลขที่ มอก. ๑๒๖๒ - ๒๕๓๗(ข)มาตรฐานขององค์การระหว่างประเทศว่าด้วยการมาตรฐาน (InternationalOrganizationfor Standardization) มาตรฐานเลขที่ISO ๓๗๘๐ - ๑๙๘๓ Road vehicles- Word manufactureridentifier (WMI) code(ค)มาตรฐานขององค์การบริหารความปลอดภัยทางถนนของประเทศสหรัฐอเมริกา (NationalHighway Traffic Safety Administration: NHTSA) มาตรฐานเลขที่ ๔๙ Codeof Regulations (๔๙ CFR)Part ๕๖๕ : Vehicle IdentificationNumber Requirements(๒) ส่วนประกอบที่ ๒ (ส่วนอธิบายลักษณะรถ)เป็นตัวเลขหรือตัวอักษรที่อธิบายคุณสมบัติทั่วไปของรถ เช่น รูปแบบตัวถังแบบเครื่องยนต์ หมายเลขเพลา น้ำหนักเต็มอัตราบรรทุก เป็นต้น(๓) ส่วนประกอบที่ ๓ (ส่วนชี้บอกรถ)เป็นตัวเลขหรือตัวอักษรที่ผู้ผลิตกำหนดให้เห็นถึงความแตกต่างของรถแต่ละคัน เช่นหมายเลขลำดับของรถที่ผลิต โรงงานประกอบ ปีหรือรุ่นที่ผลิต เป็นต้นข้อ ๕ ประกาศนี้ไม่ใช้บังคับกับโครงสร้างและตัวถังของรถดังต่อไปนี้(๑)รถที่ผลิตหรือนำเข้าไว้แล้วก่อนวันที่ประกาศนี้ใช้บังคับ(๒) รถซึ่งเคยจดทะเบียนแล้วที่ไม่มีตัวเลขชี้บ่งรถและเจ้าของมีความประสงค์จะจดทะเบียนใหม่(๓) รถสร้างประกอบที่มิใช่เพื่อการจำหน่าย(๔) รถที่ประกอบจากชิ้นส่วนอุปกรณ์รถเก่า(๕)รถที่จดทะเบียนแล้วในต่างประเทศและนำเข้ามาในราชอาณาจักร(๖) รถที่เดิมมีตัวเลขชี้บ่งรถแต่ตัวเลขชำรุดลบเลือน เสียหาย ถูกทำลาย หรือถูกแก้ไขเปลี่ยนแปลง ทั้งหมดหรือบางส่วนไม่ว่ากรณีใดๆในกรณีที่เป็นรถตาม (๑)ต้องดำเนินการจดทะเบียนให้แล้วเสร็จภายใน ๕ ปีนับแต่วันที่ประกาศนี้มีผลใช้บังคับข้อ ๖ ประกาศนี้ให้ใช้บังคับตั้งแต่วันที่ ๑มกราคม พ.ศ. ๒๕๕๕ เป็นต้นไปประกาศณ วันที่ ๑๒ เมษายน พ.ศ. ๒๕๕๓ชัยรัตน์ สงวนชื่ออธิบดีกรมการขนส่งทางบกปริยานุช/ผู้จัดทำ๙มิถุนายน ๒๕๕๓นันท์นภัสร์/ตรวจ๙มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖๔ ง/หน้า ๒๒/๒๐ พฤษภาคม ๒๕๕๓